钦定古今图书集成/明伦汇编/氏族典/第342卷 > 刘概
## 钦定古今图书集成/明伦汇编/氏族典/第342卷 > 刘概

按《明外史汤鼐传》：“鼐御史。弘治元年，帝更新庶政，言
路大开，新进者争欲以功名自见。鼐意气尤锐，其所
抨击，间及海内人望，以故大臣多畏之。而刘吉尢不
能堪，使人啖御史魏璋曰：‘君能去鼐，行佥院事矣’。璋
欣然，日夜伺鼐短。会寿州知州刘概遗鼐书，侑以金
币，鼐受之，璋欲以是为鼐罪。嗾御史陈璧等言：概尝
馈鼐白金，贻之书，自相标榜，诋毁时政，请逮治。”疏上，
吉从中主之，悉下诏狱，欲尽置之死。刑部尚书何乔
新、侍郎彭韶等持之，乃坐概妖言律斩。鼐受贿，戍肃
州。既而热审，乔新等言：“概本不应《妖言律》，且概五岁
而孤，无兄弟，母孙氏守节，曾被旌。老病且贫，祈圣恩
矜恤。”乃减概死，戍海州。概，济宁人，以进士除寿州知
州，教化大行。考绩赴都，遂遇祸，卒于戍所。

书。”